Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: LXV. törvény (a továbbiakban: Ötv.), az államháztartásról szóló 1992. évi XXXVIII. törvény (a továbbiakban: Áht.), valamint a költségvetési szervek belsõ ellenõrzésérõl szóló 193/2003. (XI. 26.) Korm.
Paragraph Index: 1267

1. Általános szabályok 1.1. A lakosságszámra és a korcsoportokba tartozókra a BM Központi Adatfeldolgozó, Nyilvántartó és Választási Hivatal adatait a 2005. január 1-jei állapot szerint, a települési önkormányzatok közigazgatási státusát a 2005. augusztus 1-jei állapot szerint kell figyelembe venni. 1.2. A többcélú kistérségi társulás az e fejezet alapján járó támogatásokat – azok felhasználási szabályainak megfelelõen – felhasználhatja az általa vállalt azon feladatokhoz, amelyek ellátásához a 2.2. – 2.8. pontok szerint normatív támogatásban részesült. 1.3. Az adott kistérség határán átnyúló feladatellátás esetében a támogatást az a többcélú kistérségi társulás igényli, amely: – a 2.2. aa), 2.2. ab), 2.3., 2.4. c), 2.4. f) és 2.5. pontok szerinti feladatok esetében az ellátást biztosító intézményt fenntartja, vagy amelynek tagja az intézményi társulás székhelytelepülése, – a 2.4. a), 2.4. b) és 2.6. pontok szerinti feladatoknál e szolgáltatásokat a kistérség határán átnyúló települések lakosai számára biztosítja, – a 2.8. pont szerinti feladatellátást a kistérség határán kívüli települési önkormányzatok költségvetési szervei számára biztosítja. 1.4. Az egyes feladatok ellátásához igénybe vett támogatás elszámolása a normatív állami hozzájárulásokkal azonos eljárás alapján és feladatonként, a költségvetési évben jogszerûen elszámolt kiadások és vállalt kötelezettségek figyelembevételével történik. A belsõ ellenõrzési feladat ellátásához kapott támogatás év végi elszámolásánál – amennyiben a többcélú kistérségi társulás intézményi társulás(ok) útján gondoskodik a belsõ ellenõrzési feladat ellátásáról –, akkor az elszámolás során figyelembe kell venni az intézményi társulás(ok) – e melléklet IV. Belsõ ellenõrzési társulások támogatása jogcímén kapott – támogatását és annak felhasználását is.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes